Sanna Nielsen

**Sanna Nielsen** (født **Sanna Viktoria Nielsen** 1984) er en svensk sanger. Hun slo gjennom som 11-åring med sangen «Till en fågel». Hun har også vært med i Melodifestivalen syv ganger, den svenske utgaven av Melodi Grand Prix. Hun vant Melodifestivalen 2014 med sangen «Undo» og representerte Sverige i den internasjonale finalen i København, der hun endte på tredjeplass.

## Biografi
### Tidlige år
Nielsens musikkarriere begynte med talentkonkurranser, den første i 1992 i Olofström, da Sanna var 7 år. I 1994 deltok hun i en talentkonkurranse i Kallinge der hun vant med låten «Can You Feel the Love Tonight». Nielsen opptrådte i 1995 og 1996 med dansebandet Mats Elmes orkester og fikk da kontakt med TV-produsenten Ragnar Dahlberg, som ga henne en mulighet til å opptre i en episode av *Café Norrköping* 15. november 1995, da Nielsen var 11 år gammel.

Den 11. mai 1996 havnet hun på ''Svensktoppens'' andre plass med låten «Till en fågel», skrevet av Bert Månson. Da låten uken etter havnet på førsteplass, var Sanna Nielsen den yngste som noensinne hadde kommet på førsteplass på *Svensktoppen*.

### Albumdebut
I september 1996 ble Nielsens debutalbum, *Silvertoner* utgitt. Visse musikkjournalister sammenlignet Nielsen med en ung Carola Häggkvist eller Sissel Kyrkjebø.

I de påfølgende årene ga Nielsen ut et julealbum, *Min önskejul*, (1997) og en singel, «Time to Say Goodbye» (1999). 1998 deltok hun som Alice i dubbingen av Disneys ''Alice i Eventyrland''.

Fra 2001 deltok Nielsen fire ganger som artist i den svenske Melodifestivalen.

I desember 2001 medvirket Nielsen for første gang i en stor juleturné, sammen med Christer Sjögren, Sten Nilsson og Charlotte Perrelli (da Charlotte Nilsson). Sommeren 2002 turnerte hun med Roger Pontare, og i desember 2002 deltok hun i en rekke julekonserter med Kalle Moraeus og Tito Beltran. Nielsen var også med på julekonserter med Kalle Moraeus og Tito Beltran både i 2003 og 2004.

I februar 2006 kom hennes andre album, *Nära mej, nära dej*, med tekst og musikk av Fredrik Kempe og Marcos Ubeda. I juli og august 2007 var hun ute på turneen *Tre S*, sammen med Shirley Clamp og Sonja Aldén, et samarbeid som fortsatte de påfølgende årene.

I 2014 vant hun Melodifestivalen med låten «Undo». Som vinner fikk hun representere Sverige i Eurovision Song Contest 2014 i København. Der endte hun til slutt på en tredjeplass.

### Overgang til engelsk
I april 2008 ble albumet *Stronger* gitt ut. I samband med dette gikk Nielsen fra å tidligere ha sungt på svensk til å nå for det meste å synge på engelsk. I november samme år utkom julalbumet *Our Christmas* sammen med Shirley Clamp og Sonja Aldén.

I  deltok hun for første gang med engelsk tekst, med låten «Empty Room» som ble publikums favoritt og lå 45 uker på Svensktoppen.

Med låten «Undo» vant Nielsen  og fikk representere Sverige i Eurovision Song Contest samme år. Der endte hun på tredjeplass i finalen, bak østerrikske Conchita Wurst og «Rise Like a Phoenix» og nederlandske The Common Linnets og «».

Den 22. juni 2014 var Nielsen programleder for *Sommar i P1* der hun blant annet fortalte om sine første år som sanger. I oktober 2014 medvirket hun i SVT:s *Sommarpratarna*.

Høsten 2014 musical-debuterte Nielsen i den kvinnlige hovedrollen "Lara" i Sverigepremieren av *Doktor Zjivago* på Malmö Opera.

I 2015 ledet hun  sammen med Robin Paulsson. Hun kommenterte også Eurovision Song Contest 2015 sammen med Edward af Sillén.

Siden 2016 har Nielsen ledet *[[Allsång på Skansen]]* hver sommer. Hn var julevert i SVT 24 december 2016.

På julaften 2021 holdt hun en time lang julekonsert på SVT med navnet "Min Sanna jul".

### Familie
Nielsen har sitt danske etternavn fra sin farfar som var dansk og bodde i Århus. Siden 2008 har hun vært samboer med gitaristen Joakim Ramsell, og sammen fikk de i oktober 2021 en sønn.

## Melodifestivalen og Eurovision
Sanna Nielsens deltakelser i Melodifestivalen og Eurovision Song Contest:

## Diskografi
;Album
* 1996 – *Silvertoner*
* 1997 – *Min önskejul*
* 1999 – *Människan och skapelsen*
* 2006 – *Nära mig, nära dig*
* 2006 – *Önskejul*
* 2007 – *Sanna 11–22*
* 2008 – *Stronger*
* 2011 – *I'm in Love*
* 2012 – *Vinternatten*
* 2013 – *Min jul*
* 2014 – *16 bästa* (samlealbum)
* 2014 – *7*

;EP
* 2019 – *Mitt Sanna Jag*

;Singler (utvalg)
* 1996 – «Till en fågel»
* 1998 – «I Love the Summertime»
* 1999 – «Time To Say Goodbye»
* 2002 – «I går, i dag»
* 2003 – «Prinsessans stjärnor» (med Peter Glyt)
* 2003 – «Hela världen för mig»
* 2005 – «Du och jag mot världen» (duett med Fredrik Kempe)
* 2005 – «Vägen hem»
* 2006 – «Nära mej»
* 2006 – «Rör vid min själ»
* 2007 – «Vågar du, vågar jag»
* 2008 – «Empty Room»
* 2008 – «Nobody Without You»
* 2009 – «I Can Catch the Moon»
* 2010 – «Devotion»
* 2010 – «Part of Me»
* 2011 – «I'm in love»
* 2014 – «Undo»
* 2016 – «Dansar bort med någon annan»
* 2018 – «Det vänder nu»

## Referanser


## Eksterne lenker
* 
* 
* 
*